Predmet nabave je usluga upravljanja projektom gradnje za potrebe rekonstrukcije Osnovne škole Josipovac .
Projekt „Rekonstrukcija, dogradnja i opremanje Osnovne škole Josipovac“  financira se iz bespovratnih sredstava NPOO.C3.1.R1-12.01 Izgradnja, rekonstrukcija i opremanje osnovnih škola za potrebe jednosmjenskog rada i cjelodnevne škole.  Predviđeno trajanje projekta je 12 mjeseca. 
Projekt se sastoji od sljedećih elemenata: 
•	Izvođenje radova (građenje)
•	Upravljanje projektom
•	Promidžba i vidljivost projekta 
•	Stručni nadzor
•	Projektantski nadzor
a predmet ovoga posla je Upravljanje projektom.

Ponuditelj će pružiti Naručitelju uslugu upravljanja projektom gradnje sukladno čl. 33. Zakona o poslovima i djelatnostima prostornog uređenja i gradnje (NN 78/15, 118/18 i 110/19) te u okviru usluge obavljati sve zadatke provedbe ugovora o upravljanju projektom poštujući zahtjeve hrvatskog i europskog zakonodavstva.
Za pružanje usluga upravljanja projektom gradnje Izvršitelj se obvezuje imenovati voditelja projekta.
Obveze Voditelja projekta tijekom trajanja ugovora su:
1.	Omogućavanje pravovremene i učinkovite provedbe projekta kroz osiguranje usluga upravljanja Projektom i provedbe investicijskih mjera predviđenih Projektom kroz usluge Vođenja projekta, kako je definirano Zakonom o poslovima prostornog uređenja i gradnje (NN 78/15, 118/18 i 110/19), i Pravilnikom o potrebnim znanjima iz područja upravljanja projektima (NN 85/15)
2.	Praćenje provedbe svih ugovora te savjetovanje Naručitelja s obzirom na sve aspekte koji po profesionalnoj procjeni Izvršitelja mogu ugroziti uspješnu provedbu Projekta i/ili dovesti do kršenja uvjeta iz ugovora,
3.	Izvještavanje Naručitelja o napretku Projekta, potencijalnim rizicima i metodama izbjegavanja rizika.
4.	Koordinacija i zastupanje interesa Naručitelja kod svih dionika u procesu izgradnje i ishođenja dozvola (izvođač, nadzorni inženjer, projektant, nadležna javnopravna tijela), u cilju uspješne realizacije projekta;
5.	Savjetovanje Naručitelja oko ugovornih obveza angažiranih stručnih dionika: izvođača, nadzornog inženjera i projektantskog nadzora;
6.	Vođenje tjednih sastanaka s dionicima u gradnji i sastavljanje zapisnika
7.	Provjeru obračunskih faktura, izvještaja nadzornog inženjera i sve ostale dokumentacije koja je predmet odobrenja od strane investitora
8.	Pripremu odgovora u ime Naručitelja na sve stručne upite vezane uz tehničku i zakonodavno-regulatornu problematiku;
9.	Pribavljanje svih dokumenata te pomoć oko obavljanja radnji koje Naručitelj u sklapanju svih pravnih poslova potrebnih za izdavanje akata za uporabu (uključujući provođenje tehničkog pregleda) i pomoć prilikom pribavljanja tih akata.
